Yhdysvallat iski Jemenin kapinallisten tutka-asemiin - MTVuutiset.fi
Yhdysvaltain mukaan tutka-asemat tuhoutuivat iskussa. Yhdysvallat perusteli iskua sillä, että kapinalliset olivat laukaisseet ohjuksia Yhdysvaltain sota-aluksia kohti ja kyseisiä asemia oli käytetty hyväksi näissä laukaisuissa. Tuorein tällainen välikohtaus tapahtui keskiviikkona. Kapinalliset kiistivät torstaina, että kyse olisi heidän teostaan.
Yhdysvallat tukee Saudi-Arabian johtamaa liittoumaa, joka taistelee Jemenissä hutheja vastaan. Liittouman ja Yhdysvaltain välit ovat kuitenkin kiristyneet, koska liittouman iskut ovat tappaneet tuhansia siviilejä.